Pčołaca orchija

Pčołaca orchija (Ophrys apifera) je rostlina ze swójby  orchidejowych rostlinow (Orchidaceae). 

 Wopisanje 
Pčołaca orchija je trajne zelo, kotrež docpěwa wysokosć wot 20 hač 40 cm.

Kćěje wot meje hač junija. Kćenja steja po dwěmaj hač po dźewjećoch w čumpatych kwětnistwach. Hubka je třilapata, wjelbowana, somotowje kosmata, docpěwa dołhosć wot 7 hač 12 mm a njese małke wotwodźěte přiwiski. Srjedźna lapa hubki je ćmowobruna, swětło mustrowana. Wostatne kćenjowe łopješka su běłojte, róžojte abo purpurowe. 

Kćenja sančki insektow napodobnjuja.

 Stejnišćo 
Rosće na ćopłych suchich trawnikach, połsuchich trawnikach, w swětłych dubowych, chójnowy lěsach.

 Rozšěrjenje 

 Podobna družina 
 Čmjełowa orchija (Ophrys holoserica) ma njerozdźělenu hubku, kotrejež přiwiski su doprědka zhibnjene.

 Žórła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 382 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija: Orchidejowe rostliny
Kategorija: Škitane rostliny